Samme år som Pilooski lanserte den norske hiphop-gruppen Madcon sin versjon av sangen. Denne versjonen ble svært populær og gikk helt til topps på VG-lista Topp 20. Den har solgt til seks ganger platina. Madcons versjon av sangen var til forskjell fra Pilooskis versjon, en helt ny versjon av sangen, der alle instrumenter var spilt inn av 3Elementz, og all sang og rap var utført av Madcon. I 2008 ble Madcon tildelt Spellemannprisen i kategorien årets låt for sin versjon av «Beggin'». Samme år lå den på singellistene i Storbritannia, Tyrkia, Tyskland, Frankrike, Polen, Sveits, Russland og Belgia. Den nådde også plass 79 på den amerikanske singellisten i 2009. Per sommeren 2021 har Madcons versjon over 124 millioner visninger på YouTube.